Tavi Popescu și-a pierdut locul din primul „11” în fața lui Florinel Coman, iar schimbarea poziției din teren i-a afectat evoluțiile în ultimul sezon și jumătate. Adi Mutu trage un semnal de alarmă pentru FCSB la FANATIK SUPERLIGA.
Florinel Coman și Tavi Popescu s-au luptat pentru un loc în primul „11” de la FCSB, iar în cele din urmă internaționalul român transferat de la Gică Hagi și-a câștigat postul. Astfel, „perla” lui Gigi Becali a fost nevoit să joacă în banda dreaptă, iar acest lucru i-a afectat randamentul.
Adi Mutu spune că „roș-albaștrii” trebuie să acționeze în privința lui Tavi Popescu sau altfel ar risca să îl piardă pe talentatul jucător. Antrenorul este de părere că „perla” are nevoie de minute în banda stângă, dar și de încredere din partea staff-ului și al patronului.
„Tavi Popescu trebuie valorificat pentru că se pierde. Se pare că se duce din ce în ce mai în jos și se pierde. Campionatul ăsta mi s-a părut că nu a fost el, a avut o mică explozie în urmă cu un an, dar de atunci s-a dus numai în jos.
Mă surprinde pentru că este foarte talentat, poate și-a pierdut echilibrul și nu reușește să își mai îmbunătățească stilul. Trebuie ajutat, dacă vor să scoată ceva din acest jucător. Trebuie puțin forțat și lăsat acolo, exact cum s-a întâmplat și cu Florinel Coman.
Tavi are nevoie de încredere, dacă pleacă Florinel Coman este momentul lui să fie lansat”, a spus Adi Mutu la FANATIK SUPERLIGA, emisiune live pe FANATIK.RO, de la ora 10:30, în fiecare zi de luni, marți și vineri.
Marius Șumudică l-a atacat dur pe Tavi Popescu după înfrângerea din derby-ul cu CFR Cluj la FANATIK SUPERLIGA. Mihai Stoica a avut replici tăioase pentru Șumi și Mihai Rotaru.
„M-a deranjat și aș vrea să vină domnul Lucescu sau un antrenor, care să demonstreze cine sunt căpriorii. M-a deranjat asta cu ‘Hai, căpriorii, unde sunteți căpriorii?’ Eu nu am niciun fel de probleme, te bucuri. Sunt bune și glumele astea. ‘Hai căpriorii, venim!’ Băi, Tavi, băi. Păi dacă bate vântul mai tare ești direct în peluză. Ai 30 de kilograme cu tot cu butelie în brațe.
Bă, vorbește Meme, da. Dar tu ești jucător, trebuie să demonstrezi. Câte goluri a dat Tavi Popescu anul ăsta la FCSB? Demonstrează și apoi poți să vorbești de căpriori, de mistreți de ce vrei tu. O fi fost de la șampania aia, o fi avut alcool. Nu doar el, dar pe el l-am văzut așa mai vocal. Ca jucător nu îți stă bine. Tu trebuie să îți vezi de treaba ta”, a spus Șumi.